Mark 8:34-9:1 Is jy ‘n struikelblok vir Jesus Christus?

**Hoe sien jy jou geloof?**  
Hoe vorm jy jou geloof?  
Hoe leef jy jou geloof?

Het jy dalk ‘n voorspoedsgeloof?  
Het jy dalk ‘n mensgemaakte geloof?

**Is jy op God se pad**of is daar dele van jou geloofslewe  
wat is stryd is met God se Woord?

**Feit is: dikwels kontrasteer / verskil ons gedagtes God sin**.

Die Bybel gee baie bewys daarvan

My gedagtes is nie julle gedagtes nie,   
en julle optrede nie soos Myne nie, sê die Here;  
Soos die hemel hoër is as die aarde,  
so is my optrede verhewe bo julle optrede  
en my gedagtes bo julle gedagtes. (Jes 55:8-9).

Daar is ‘n lewenswyse wat vir die mens reg kan lyk  
maar die uiteinde daarvan is die dood. (Spreuke 14:12)

Hoe groot is U werke, Here!  
Hoe diep is U gedagtes!  
Net ‘n onkundige sal dit nie weet nie!  
Net ‘n dwaas sal dit nie verstaan nie! (Ps 92:5-6, NLV)

**Wanneer Dawid** (volgens hom) die wonderlike voorneme het   
om **vir die Here ‘n tempel te bou**,  
antwoord die Here: nee.

Rede: Hy het te veel bloed op sy hande.

Maar die Here belowe dat Dawid se seun as Koning die troon sal bestyg  
en dat Hy Salomo ‘n tempel vir die Here sal bou. (2 Sam 7)

**U sien, dit wat die mens dink is volgens God se wil**  
verskil dikwels van dit wat die Here regtig van ons verwag.  
Soms is dit presies die teenoorgesteld as wat God van ons verwag.  
‘n Struikelblok waaroor jy val.

**Wat gebeur in ons teksgedeelte?**

Petrus het olv die Heilige Gees bely Jesusis die Messias.

Jesus het **daarby aangesluit en vir hulle die pad vorentoe aangedui**

Dat Hy die Seun van die mens

1. baie moet ly
2. verwerp moet word
3. doodgemaak moet word
4. Drie dae later moet opstaan uit die dood (v31)

Jesus se woorde **het Petrus geweldig ontstel**.

Hoekom?

Dit **was nie deel van Petrus se geloofs- of toekomsvisie** nie  
Dit was nie die prentjie wat Hy in sy gedagtes vir Jesus gevorm het nie

Ja, volgens hom (en ek glo ook die ander dissipels) was Jesus die Messias…  
Die Een wat verlossing moes bring…

Maar **dat Jesus deur sy mense verwerp en doodgemaak** gaan word  
was nie deel van sy toekoms droom rondom Jesus nie.

**Obiter: Hierdie verskynsel is springlewendig** in ons tyd.

Hoe so?

Jy **neem dele uit die woord van God wat jou pas**  
en dit maak jy op jou van toepassing.  
Jy leef daarvolgens.

Maar **ander dele van die Skrif wat jou nie pas nie**  
of waarvan jy nie hou nie, wat jou nie aanstaan nie,  
wat nie deel van jou oorgelewerde tradisie is nie,  
gaan jy gewoon verby.  
So asof dit nie Woord van God is nie.

Maw: **Jy besluit watter dele** van God se Woord  
**op jou van toepassing** is en wat nie.

**Terug by Jesus en die dissipels**

**Die teks leer:**

Hy het met hulle hieroor reguit gepraat. (v 32a)

**Die rede**:

**Soos** daar **by die Fariseërs, Sadduseërs** en Skrifgeleerdes  
**wanpersepsies oor Jesus bestaan** het,   
so was daar wanpersepsies oor Jesus by sy eie dissipels.  
Dit moes uitgesorteer word.

**Ons teks:**

Jesus het hulle toe begin leer dat die Seun van die mens baie moet ly,  
dat Hy deur die familiehoofde en die priesterhoofde en die skrifgeleerdes   
verwerp moet word en drie dae later moet opstaan. (Mark 8:31)

Jesus onderrig sy dissipels sodat hul dieper insig  
in God se verlossingsplan kan kry.

**Nie dat Hy die dinge nie vroeër** al aan hulle genoem het nie (Mark 8:11-12),  
maar Hy verduidelik nou spesifiek wat gaan gebeur.

**Let op die woord “moet”**

**Die moet sê:** Daar **is nie ‘n ander pad nie** Daar is nie ‘n ander alternatief nie  
 Daar is nie ‘n ander moontlikheid nie

Hierdie **is God se verlossingplan** van voor die grondlegging van die wêreld.

Dat Jesus

1. Baie moet ly
2. Deur die familiehoofde, die priesterhoofde en skrifgeleerdes verwerp moet word
3. Deur hulle doodgemaak moet word
4. Drie dae later uit die dood moet opstaan.

**Hoekom?**Wat het dit veroorsaak?

1. Die mens se sonde
2. God se verlossingsplan in werking

**Daar is ‘n probleem:**

Die **feit dat die Seun van die mens baie moet ly**,   
verwerp word, doodgemaak word en uit dood moes opstaan  
**was nie deel van die die dissipels se plan**/ visie/ toekomsverwagting nie.

Nou leer Jesus aan hulle:

1 Dat Hy baie moet ly…

**Hy het reeds soveel gely** onder die aanslae van die Kerkleiers, Herodes  
en die goddelose wêreld.  
Maar het Jesus gesê: Hier kom baie meer.

2 **Die kerkleiers** **gaan hom verwerp**   
Hulle wat Hom moes omhels,  
 omdat hulle met soveel verlange uitgesien het na die Messias,  
 .

Hulle **het nie in Hom geglo nie**.  
Hulle het nie van Hom gehou nie.  
Hy was volgens hulle ‘n Godslasteraar…

**3 Hy moet doodgemaak word**

Hoekom?

Dit is die **enigste manier waarop daar verlossing bewerk** kon word.

**God se geregtigheid eis**:

* Dat die sonde gestraf word. Dit kan nie ongestraf by nie. (Die menslike natuur het gesondig en moet gestraf word.
* Geen sondig mens kan vir ‘n ander se sondeskuld instaan nie.
* Geen sondige mens kan straf op die sonde dra en bly leef nie.
* Jesus Christus kon straf op sonde dra. (Hy was 100% mens maar ook 100% God. Deur krag van sy Godheid kon Hy God se straf op die sonde dra en so vir die mens die ewige lewe bewerk.

(Die **Griekse woord wat vir straf** gebruik word in die teks  
dui moord aan. Daar het nie ‘n wettige teregstelling plaasgevind nie  
want Jesus was onskuldig..

**Hy het geen sonde gehad** nie.  
Die vals aanklagte van die kerkleiers was net om  
van Hom ontslae te raak.)

4 **Hy moet 3 dae later uit die dood opstaan**

Ek glo die **dissipels was so ontsteld**   
nadat hulle Jesus se eerste 3 punte gehoor het  
dat die 4de punt glad nie by hulle ingesink het nie.

Hulle het **by die eerste 3 vasgehak**   
anders sou hulle besef het: Hier kom iets!  
Daar is ‘n plan!

**Hulle het** ‘n paar keer beleef **hoe Jesus mense uit die dood opgewek** het  
(Jaïrus se dogter, Weduwee van Naïn se seun) –  
dalk het hulle gedink:

As Jesus dood is – wie gaan Hom uit die dood opwek?

Dit **wat Jesus hulle geleer het,**was **totaal in stryd** met **wat Petrus** (et al) **geglo het**.  
Daarom het Petrus Jesus opsy geneem  
en Hom begin berispe.

**Waar het Petrus die moed vandaan gekry** om Jesus te berispe

Onthou: **Hy was baie lief vir Jesus**…

* Hy was (op ‘n manier) die segsman van die dissipels.
* Net na Petrus se belydenis (volgens Matteus weergawe), het Jesus aan hom gesê:
  + God het aan hom besondere insig gegee
  + “Jy is Petrus, en op hierdie rots sal Ek my kerk bou, en die magte van die doderyk sal dit nie oorweldig nie. Ek sal aan jou die sleutels van die koninkryk van die hemel gee en wat jy op aarde toesluit sal in die hemel toegesluit bly; en wat jy op die aarde oopsluit, sal in die hemel oopgesluit bly.”
* (Dalk het die woorde van Jesus Petrus so gevlei dat hy gevoel het hy het nou kennis en insig.)
* Die **werkwoord (epitimao**) dui op ‘n outoritêre uitspraak

Nou moet **ons nie te vinnig oordeel nie.**Doen ons nie dikwels dieselfde nie?

**Wanneer dit nie met ons goed gaan nie**,   
dan **bevraagteken ons dikwels God se plan** met ons.

Hoekom ek Here?  
Het U my nie meer lief nie?  
Sien U nie my swaarkry raak nie?  
Waar is U liefde vir my?

**Terug in ons teks.**  
Petrus was nog besig om te praat…

Jesus het omgedraai, na sy dissipels gekyk en vir Petrus berispe:  
“Moenie in My pad staan nie, Satan” het Hy gesê,   
“want jy dink nie aan wat God wil hê nie maar aan wat die mense  
wil hê.”

**Sonder dat Petrus dit besef: word Hy spreekbuis vir Satan**   
met die oer oue gedagte: “My plan is beter as God se plan”

**Dieselfde waarmee**

* Satan Jesus in die woestyn versoek het
* Waarmee hy jou versoek as jy slimmer as God wil wees. Bv. Die Here sê jy moet vergewe of liefhê en dan antwoord jy met MAAR.. en jou verskoning waarom jy dit nie doen nie.

**Jesus** het **geweet Satan is die outeur** van Petrus se woorde.  
Daarom spreek Hy Petrus aan as: Satan

**In ‘n poging om Jesus met sy eie wysheid te verdedig**  
bevind Petrus hom in konflik met Jesus.

**Petrus: Die satan het jou gekaap!**

Matteus ev wys daarop dat Jesus verder aan Petrus gesê het:

Jy is vir my ‘n struikelblok! (Mat 16:23)

Die **Griekse woord vir struikelblok: Skandalon**.

Die woord kom **oorspronklik van ‘n wip wat vir diere gestel is**  
in besonder die deeltjie waar die lokaas geplaas word.   
Dit het ‘n term geword vir iemand wat ander verlei   
 of in gevangenisskap of vernietiging.

**Satan** het **Petrus as skandalon** / lokaas gebruik om Jesus te verlei.

Want Jesus het geweet:   
 Hy **gaan die straf vir die ganse wêreld**. aan die kruis dra

Die **versoeking was daar** om nie die pad te loop nie.

Jesus het **in doodsangs hieroor bloed gesweet** in Getsemane.  
Hoor hoe het Hy daar gebid:

“Vader, as U wil, neem tog hierdie lydensbeker van My af weg.  
Laat nogtans nie My wil nie maar U wil geskied” (Luk 24:42)

**Wat leer ons uit hierdie gedeelte?**

1. **Wanneer ‘n mens jou nie doelbewus deur die Here laat lei nie**  
    begin jy op eie insig vertrou  
    en jy verloor God se perspektief.
2. **Wanneer jy in nood op jou eie pyn, ellende of verknorsing fokus**  
   ipv op die Here wat hierdie beproewinge in jou lewe toelaat  
   en jou die krag gee om daarbinne te leef  
   word jy maklik prooi van Satan.   
   .
3. **Jakobus (1) leer**:   
   2My liewe broers en susters\*, wanneer julle in allerhande beproewings beland, moet jul­le eintlik baie bly wees. 3Julle weet mos: Wanneer ’n mens se geloof ’n toets deur­staan, veroorsaak dit dat jy kan volhard. 4Julle moet egter enduit volhard. Dan sal julle julle lewensdoel bereik en geestelik gesond wees. Julle sal niks kortkom nie.  
   12Gelukkig is die mens wat in beproewing volhard! As die toets sy ge­loof as eg bewys, sal hy die lewe as oorwinningskroon ontvang
4. **Slegs God kan jou verlossing in Jesus Christus bewerk**  
   Geen planne of goeie werke van jou kant,   
   kan iets bydra tot jou saligheid nie.
5. **Aanvaar Jesus Christus as God se verlossingsplan**  
   en moet niks daar byvoeg of wegneem nie.

Amen